Tadau Raya Aidilfitri

Aidilfitri (/ˌiːd əl ˈfɪtər, -trə/ ; Arabic: عيد الفطر, romanized: ʿĪd al-Fiṭr,) nopo nga karamayan koiso mantad duo karamayan poinhimagon id suang ugama Silam (ii nopo tiso nga Aidiladha). Taandakon o Aidilfitri do oinsanan tutumanud Silam pointongkop pomogunan sabaagi panakatanda nolimpupusan no ibadah mogkodos mantad minsusuab gisom maghrib poingompus wulan Ramadan. Aidilfitri nopo nga ontok 1 Syawal id suang kalendar Silam; au pointatap o tadauwwulan dau id suang kalendar Masihi tu koimpuunon monikid wulan Hijri nopo nga tumanud do rukyah (pogintangan) tanak tulan do puru kikuasa ugama kinoyonon. Ointutunan o karamayan diti maya mogisuusuai ngaran id suang boros om pogun di mogisuusuai pointongkop pomogunan. Id suang piipiro komuniti Muslim,lohowon nogi ii sabaagi First Eid toi ko'ˈ Lesser Eid (Arabic: العيد الصغير, romanized: al-ʿĪd al-Ṣaghīr).

Kiwaa solat poimbida do Aidilfitri i kohompit mantad duo rakaat, om koubasanan nopo nga poindalanon id kinoyonon osinggawa toi ko' dewan tagayo. Milo ii poindalanon maya berjemaah (jamāʿat) om kiwaa onom Takbir pomoruhang (pakakaton longon id tolingo, miampai popolombus "Allāhu ʾAkbar", i kirati "God is the greatest"). Id suang mazhab Hanafi (Sunni Islam), kiwaa tolu Takbir id pogulu rakaat timpuunon om tolu nopo kawagu nga pogulu rukūʿ id suang rakaat koduo. Mazhab Sunni nopo di suai nga koubasanan kiaa 12 Takbir, abaagi turu id rakaat koiso om limo id rakaat koduo. Id suang do Syiah, solat nopo diti nga kiwaa onom Takbir id suang rakaat koiso ( id kolimpupuson Tilawah pogulu rukūʿ), om limo Takbir id suangg rakaat koduo.Namaz (prayer) Eid Fitr  yjc.ir Retrieved 4 June 2018 Tumanud pomusarahan fiqh kinoyonon, solat nopo diti nga poinsuang sabaagi farḍ (فرض, nuru) toi ko'ʿ mustaḥabb (unsubon kopio). Kalapas solat, manaandak o tutumanud Silam do Aidilfitri maya mogisuusuai karalano, id nombo taakanon nopo nga roromu toponsol id karamayan diti, om maya dii ointutunan nogi o Tadau Raya sabaagi "Sweet Eid" toi ko'ʿ "Pesta Gula".

 Sajara 
Id suang tradisi Silam, pinatatap di Muhammad o kapanaandakan do Aidilfitri. Tumanud piipiro hadis, nokoimpuun o karamayan diti id Madinag kalapas kinoundolihon di Nabi Muhammad Saw mantad Mekah. Anas ibn Malik, songulun tambalut Nabi, minonusui do soira nokorikot i Muhammad hilo id Madinah, nokoilo isio do kiwaa duo karamayan di taandakon do mogigion miampai pomolihis om pomoinan. Bersabda i Muhammad do pinanatatap do Kinotohingan duo karamayan i nuru montok tutumanud Silam ii no Aidilfitri om Aidiladha.Ahmad ibn Hanbal, Musnad, vol. 4, 141–142, (no. 13210).

 Ritual umum 
Mimpuun o Aidilfitri ontok timpu otonob tadau ontok totuong koiso tulan gogorib. Totuong id nombo okito o tulan taandakon sabaagi Chand Raat id pogun miagal do Bangladesh. Nung au okito o tulan kalapas tadau ko-29 id suang wulan luna pogulu dii (gama do akapal o tawan toi ko anaau po tawan kotnobon ontok otonob o tulan), taandakon o karamayan dii ontok tadau sumusuhut. Taandakon o Aidilfitri solinaid sanagadau gisom tolu tadau, tumanud do pogun. Au pakawasaon o mogkodos ontok Tadau Raya om pohoroon o solat poimbida ontok tadau dii. Sabaagi iso kewajipan amal, nuru patahakon o zakat al-Fitr kumaa di tongomosikin pogulu solat Eid.

 Solat Eid 


Poindalanon o Solat Tadau Raya Aidilfitri miampai berjemaah id kinoyonon poingukab miagal do gana, longkod komuniti toi ko masjid. Aiso Azan montok solat diti, om kiwaa duo no rakaʿāt, miampai ginumu takbir om roromu solat suai i mogisuusuai tumanud mazhab Silam tinanud. Suhutonon o solat diti do khutbah om sambayang mokianu koompunan, graasia, kotoronongon om barakat mantad Kinorohingan montok oinsanan id pomogunan. Manahak o khutbah dii do tapanai kumaa tutumanud Silam kokomoi kopoindalanan ibadah Tadau Raya miagal do zakāt}}.Gaffney, Patrick D. "Khutba." Encyclopedia of Islam and the Muslim World. p. 394. Misuai do solat Kurudu i potimpuunon miampai khutbah pogulu solat, khutbah Aidilfitri nopo nga kalapas solat. Piipiro imam kipomusarahan do mokinongou khutbah ontok Tadau Raya nopo nga sunat om milo pilion. Kalapas solat, tumombului o tutumanud Silam do koobpinayan, koombolutan om isai nopo i otutunan toi ko papaharo karamayan tagayo id walai, longkod komuniti toi ko dewan i siwaan.

 Prosedur Sunni  
Miagal di pinatatap id suang ritual, mamarayou o tutumanud Sunni do Kinorohingan miampai rolou topuhod soira kumaa id solat Aidilfitri::

Potingkodon o pambasaan soira korikot yolo id kinoyonon solat Aidilfitri toi ko soira potimpuunon do Imam o ababayan.

Potimpuunon o sambayang miampai momonsoi niyyah "niat" pogulu polombuson do imam o takbir. Sumusuhut, powonsoyon o takbir al-ihram, miampai popolombus intolu takbir, miampai pakakaton longon gisom id tolingo om polintuhunon ii, suai ko ontok takbir kolimpupuson id nombo polopion o longon. Mambasa o Imam do Surahs al-Fatihah, suhutonon do surah suai. Jemaah sumusuhut popowonsoi ruku om sujud i panakatanda nopongo no rakaat koiso.

Mingkakat o jemaah miampai popolopi longon montok rakaat koduo om kalapas dii mambasa o imam do surah al-Fatihah suhutonon do surah suai. Kalapas dii, polombuson o tolu takbir, id nombo pakakaton kawwagu longon gisom id tolingo om polintuhunon kawagu. Ontok takbir kaapat, popolombus o jemaah do Allahu Akbar om tumuku montok ruku. Solat nopo di suai nga pongoon miagal koubasanan, panakatanda nopongo no solat Aidilfitri. Kalapas solat, manahak o imam do khutbah.

 Prosedur Syiah 
Potimpuunon o solat miampai  suhutonon do limo . Ontok minikid  id  koiso, haro o  poimbida basaon. Kalapas dii, polombuson do Imam o  om . Tumilombus, popoindalan o jemaah do  om  miagal is solat koubasanan. Id suang  koduo, huliton laang di miagal (limo  om  om ). Kalapas o solat, potimpuunon o .

Karamayan kalapas solat

Maso panaandakan do Aidilfitri, mogitatahak o tutumanud Silam do pason , i kirati "Aidilfitri i awanadan" id suang boros Arab. Gama do taandakon ii kalapas mogkodos sonwulan, insaru ptpundaon o taakanon oomis om poimbida. Monginlumis nogi o tutumanud Silam do walai diolo om unsubon do mogiampun-ampun. Id pogun miampai populasi Silam tagayo, Aidilfitri nopo nga tadau koundarangan umum, id nombo au ukaban o kogumuan sikul om pongindopuan. Kowowoyoon do kapanaandakan nopo nga mogisuusuai tumanud pogun om wilayah.

 Amalan om koubasanan tumanud pogun 
 Asia Kotonobon 
 Pogun id Semenanjung Arab 
Id pogun-pogun Arab id Teluk Parsi, koubasanan nopo nga momoli o kusai do  (jubah opurak tradisional) toi ko' momowotik  di haro mantad miampai tumau walnut. Tondu nopo nga manambasaan poimbida montok karamayan miampai tumau oongi poimbida om solopidon o tobuk. Kogumuan nopo  nga popotounda tua'ua', kurma, teh toi ko kupi montok tutumombului. Ii nopo poingion id kinoyonon labus kakadayan nga manaandak miampai osuhatan. Sindakon o bangunan, kadai, talun-alun om walai id kakadayan UAE miampai lampung karamayan mogisuusuai wotik. Pohoroon nogi ogumu kosolimbahan miagal do teater.

Id Bahrain, insaru paganakan do manaandak karamayan diti miampai makan totuong Aidilfitri i popohompit nansakan takano miagal do quzi toi ko' machboos, om taakanon oomis di ointutunan miagal do halwa toi ko' khanfroosh (intangai Taakanon Bahrain). Koubasanan nopo nga mamakai o tongokusai do thawbs om tondu nopo nga mamakai do abaya, miampai monindak longon toi ko' gakod diolo miampai lukisan inai.

Monindak o Tulun Saudi do walai diolo om popotounda taakanon poinharo-haro montok paganakan om koombolutan. Popotounda nogi yolo basaan om kasut wagu montok karamayan diti. Kapanaandakan Aidilfitri id Arab Saudi nopo nga mogisuusuai kanto tumanud koubasanan id monikid wilayah, nga iso elemen di mogiagal id suang karamayan nopo nga kopuhawangon ginawo om kosuahon. Nosiliu koubasanan montok paganakan do tumimung id walau luguan paganakan kalapas solat Aidilfitri. Pogulu posurungon taakanon poimbida Aidilfitri, mumang ulud o tangaanak id dumbangan oinsanan puru paganakan di nosukod no, ii manahak tusin sabaagi tutungkap kumaa diolo.

Koubasanan nopo do Tulun Oman nga mangakan taakanon miagal do shuwa (tonsi kambing i linogot-logot mogonsok) miampai kupi (intangai Taakanon Oman). Id piipiro kinoyonon miagal do Ibri, insaru posolimbahon o sinding-sinding folklore om sayau koubasanan.

Id Yaman, Bint al-sahn nopo nga snek pipilion maso karamayan Aidilfitri.

Ontok timpu moden, mogiala-ala o pasar raya, syarikat korporat om longkod pomoli-molian do mamagayat ginawo tangaanak ontok timpu diti maya ikalan id suat abal om televisyen, om nogi manahak promosi poimbida om papaharo abaabayan pointutup Gargee'an sabaagi strategi pemasaran diolo.

Levant

Sukuon

Nuut

 Toud 
 Encyclopedia of Islam and the Muslim World. Edited by Martin, Richard C. Macmillan Reference, 2004. Vol. 1. 
 The Umm al-Qura calendar of Saudi Arabia (with computed and announced dates for Eid al-Fitr)

 Noputan labus